約左幾個舊同學食飯, 好想暢飲一番, 所以黎左靚煲皇, 天氣好好坐戶外, 感覺開揚.食過好幾次, 今次有人驚熱所以唔打邊爐, 叫左幾款特式小菜.咕嚕肉好多地方都有, 但唔係度度整得好食. 呢度既排骨炸得夠香口, 但入面既肉仍保持嫩滑, 每舊都沾滿甜酸汁, 開胃又惹味.炆豬手一開蓋香味溢出, 豬手炆得夠腍, 口感夠黏, 充滿豐富既骨膠原, 肉味又濃, 好入味. 幾個人幾個餸, 飲下啤酒又傾左成晚, 下次再黎食下魚煱先.